ครม.ตั้ง "สมชัย สัจจพงษ์" นั่งปลัดคลัง
ครม.ไฟเขียวตั้งสมชัย สัจจพงษ์ เป็นปลัดกระทรวงการคลัง "กุลิศ" นั่งอธิบดีกรมศุลฯ "เอกนิติ" เป็น ผอ.สคร.
25 ส.ค. 2558

ครม.ไฟเขียวตั้งสมชัย สัจจพงษ์ เป็นปลัดกระทรวงการคลัง "กุลิศ" นั่งอธิบดีกรมศุลฯ "เอกนิติ" เป็น ผอ.สคร.
วันที่ 25 ส.ค.นายอภิศักดิ์ ตันติวรวงศ์ รมว.คลัง เปิดเผยว่า ที่ประชุมคณะรัฐมนตรีวันนี้ (25 ส.ค. 2558) ได้อนุมัติแต่งตั้งให้ นายสมชัย สัจจพงษ์ ดำรงตำแหน่งปลัดกระทรวงการคลัง นายกุลิศ สมบัติศิริ ดำรงตำแหน่งอธิบดีกรมศุลกากร และให้ นายเอกนิติ นิติทัณฑ์ประภาส ดำรงตำแหน่ง ผู้อำนวยการสำนักงานคณะกรรมการนโยบายรัฐวิสาหกิจ (สคร.) 
สำหรับกรณีการปรับตัวลดลงของตลาดหุ้นนั้นเกิดจากปัจจัยต่างประเทศที่เข้ามากระทบตลาดหุ้นไทยซึ่งมีนักลงทุนบางส่วนที่มองว่าขายหุ้นช้ากว่านักลงทุนกลุ่มอื่นจึงเกิดการเร่งขาย กดดันให้ชัดดัชนีหุ้นปรับตัวลดลง แต่เมื่อถึงจุดหนึ่งก็มีการกลับมามองที่พื้นฐาน ก็มีการกลับเข้ามาซื้อ และทำให้ดัชนีหุ้นดีดตัวกลับขึ้นมาได้ในวันนี้